

REPUBLIKA HRVATSKA

KARLOVAČKA ŽUPANIJA

**OSNOVNA ŠKOLA "JOSIPDOL"**

**J O S I P D O L**

KLASA:003-01/18-01/12

URBROJ:2133-28-05-18-1

Josipdol, 13.12.2018.

Na temelju članka 45. Statuta Osnovne škole „Josipdol“ Josipdol

**SAZIVAM**

3. sjednicu Školskog odbora Osnovne škole „Josipdol“ Josipdol za dan 18. prosinac 2018. godine (utorak) s početkom u 16:00 sati u matičnoj školi.

Za predmetnu sjednicu predlažem slijedeći:

**D n e v n i r e d :**

1. Verifikacija zapisnika sa 2. sjednice
2. Donošenje Financijskog plana škole za 2019. godinu
3. Davanje suglasnosti na Plan javne nabave za 2019. godinu.
4. Dopis Udruge branitelja Općine Josipdol Uboj - prijedlog za preimenovanje OŠ Josipdol
5. Suglasnost na sporazumni raskid ugovora o radu sa Anđelkom Belančić zbog odlaska u mirovinu
6. Suglasnost na izmjenu ugovora o radu za učiteljicu hrvatskog jezika Ružu Neralić
7. Suglasnost na povećanje satnice učiteljici Maji Magdić
8. Donošenje Odluke o uvođenju video nadzora u Osnovnoj školi „Josipdol“
9. Donošenje Pravilnika o obradi i zaštiti osobnih podataka u OŠ Josipdol te stavljanje van snage Pravilnika o zaštiti, nadzoru nad prikupljanjem obradi i korištenju osobnih podataka donesenog 4.7.2018. godine
10. Donošenje Izmjena i dopuna godišnjeg plana i programa škole – preventivni program
11. Različito

Predsjednica Školskog odbora:

Ankica Cazin, dipl.uč.

Dostaviti: 1. Članovima školskog odbora

2. Arhiva, ovdje



REPUBLIKA HRVATSKA

**OSNOVNA ŠKOLA „JOSIPDOL“**

**JOSIPDOL**

KLASA:003-01/18-01/12

URBROJ:2133-28-05-18-2

Josipdol, 18. prosinac 2018. godine

***IZVJEŠĆE I ODLUKE***

***sa III. sjednice Školskog odbora***

***održane 18. prosinca 2018. godine s početkom u 16,00 sati***

Na sjednicu su pozvani svi imenovani članovi školskog odbora.

Sjednici prisustvuju:

* + - Barbara Srdarev
    - Davor Vuković
    - Anita Poljak
    - Ankica Cazin
    - Damir Kovačević
    - Vedran Jagnjić

Odsutni:

* + - Ivanka Turkalj

Prisutne su još:

* + - Ravnateljica gđa Anđelina Božičević i
    - tajnica Valentina Rahan

**AD. 1)** Nije bilo primjedbi i Zapisnik sa druge sjednice Školskog odbora jednoglasno je usvojen sa prisutnim članovima sa navedene sjednice.

**AD. 2)** Članovi Školskog odbora jednoglasno su donijeli odluku o donošenju Financijskog plana za 2019. godinu.

**AD. 3)** Članovi Školskog odbora jednoglasno su donijeli odluku o davanju suglasnosti na Plan javne nabave za 2019. godinu.

**AD. 4)** Članovi Školskog odbora jednoglasno su donijeli odluku o odbijanju prijedloga Udruge branitelja Općine Josipdol Uboj za preimenovanje Osnovne škole „Josipdol“ u Osnovna škola „Hrvatski branitelj“ Josipdol.

**AD. 5)** Članovi Školskog odbora jednoglasno su donijeli odluku o davanju suglasnosti ravnateljici na sporazumni raskid ugovora o radu sa djelatnicom Anđelkom Belančić, koja je obavljala poslove spremačice u matičnoj školi sa danom 30.12.2018. godine zbog odlaska u mirovinu.

**AD. 6)** Članovi Školskog odbora jednoglasno su donijeli odluku o davanju suglasnosti ravnateljici o izmjeni ugovora o radu učiteljice hrvatskog jezika Ruži Neralić s punog na pola radnog vremena u Osnovnoj školi „Josipdol“.

**AD. 7)** Članovi Školskog odbora jednoglasno su donijeli odluku o davanju suglasnosti ravnateljici o izmjeni ugovora o radu učiteljici hrvatskog jezika Maji Magdić, sklapanjem aneksa ugovora o radu sa 8 sati tjedno na neodređeno nepuno radno vrijeme na 16 sati rada tjedno u Osnovnoj školi „Josipdol“.

**AD. 8)** Članovi Školskog odbora jednoglasno su donijeli

***O D L U K U***

***O UVOĐENJU VIDEO NADZORA***

***U OSNOVNOJ ŠKOLI JOSIPDOL***

*I.*

*Radi kontrole ulazaka i izlazaka iz radnih prostorija i prostora Osnovne škole JOSIDPOL te radi smanjenja izloženosti radnika i učenika škole riziku od razbojstva, provala, nasilja, krađa i sličnih događaja na radu ili u vezi s radom te provođenjem odgojno-obrazovnih procesa, u Osnovnoj školi JOSIPDOL uvodi se video nadzor.*

*Video nadzorom mogu biti obuhvaćene prostorije, dijelovi prostorija, vanjska površina objekta, kao i unutarnji prostor, a čiji je nadzor nužan radi postizanja svrhe iz stavka 1. ove točke.*

*II.*

*Osnovna škola Josipdol, kao voditelj obrade osobnih podataka, dužna je označiti da je objekt škole odnosno pojedina prostorija u njemu te vanjska površina objekta pod video nadzorom, a oznaka treba biti vidljiva najkasnije prilikom ulaska u perimetar snimanja.*

*Obavijest iz stavka 1. ove točke treba sadržavati sve relevantne informacije sukladno odredbi članka 13. Opće uredbe o zaštiti podataka, a posebno jednostavnu i lako razumljivu sliku uz tekst kojim se ispitanicima pružaju sljedeće informacije:*

*– da je prostor pod video nadzorom*

*– podatke o voditelju obrade*

*– podatke za kontakt putem kojih ispitanik može ostvariti svoja prava.*

*III.*

*Ravnateljica škole obvezna je prilikom zapošljavanja pisanim putem obavijestiti novoprimljenog radnika da će biti nadziran nadzornim audio odnosno video uređajima.*

*IV.*

*Pravo pristupa osobnim podacima prikupljenim putem video nadzora ima ravnateljica škole odnosno izvršitelj obrade i/ili osobe koje oni pismeno ovlaste.*

*Osobe iz stavka 1. ove točke ne smiju koristiti snimke iz sustava suprotno svrsi utvrđenoj u točci I. ove Odluke.*

*V.*

*Ova Odluka stupa na snagu danom donošenja i objavit će se na oglasnoj ploči Škole.“*

**AD. 9)** Članovi Školskog odbora jednoglasno su donijeli odluku o donošenju Pravilnika o obradi i zaštiti osobnih podataka u Osnovnoj školi Josipdol.

II. Članovi Školskog odbora jednoglasno su donijeli odluku o stavljanju van snage Pravilnika o zaštiti, nadzoru nad prikupljanjem obradi i korištenju osobnih podataka donesenog 4.7.2018. godine.

**AD. 10)** Članovi Školskog odbora jednoglasno su donijeli odluku o Izmjenama i dopunama godišnjeg plana i programa škole, uvrštavanjem plana i realizaciju programa prevencije nasilja i ovisnosti za 2018./2019. šk. godinu, koji glasi:

***„Cilj programa****:*

*Cjelokupni rad usmjeren je na:*

*- razvijanje zdravih životnih navika*

*- provođenje aktivnosti koje njeguju vrijednosti kao što su humanost,*

*tolerancija, solidarnost, međusobno uvažavanje*

*- edukaciju učenika i roditelja o štetnosti konzumiranja sredstava*

*ovisnosti*

*- razvoj samopoštovanja i pozitivne slike o sebi*

*- razvoj komunikacijskih vještina*

*- stvaranje sigurne i pozitivne školske klime*

*- savladavanje tehnika rješavanja sukoba.*

***Namjena programa:***

*- osposobiti učenika za nenasilno rješavanje problema*

*- naučiti ga oduprijeti se vršnjačkom nasilju*

*- poučiti učenike o temeljnim životnim vrijednostima*

*- kontinuirano upozoravanje na loše navike i rizične oblike ponašanja*

*U sastavu Školskog kurikuluma, Godišnjeg plana i programa rada škole, svakog pojedinog razrednika, nastavnika i stručne službe škole prožima se niz aktivnosti koje su vezane uz provođenje prevencije ovisnosti i nasilničkog ponašanja među djecom..*

1. ***Osnovni podaci o školi***

* *Matična škola Josipdol na početku 2018./2019. školske godine ima 29 razrednih odjela sa ukupno 344 učenika.*
* *Osim matične škole, na područjima općine Josipdol i Tounj egzistira još 4 područnih škola i to 2 osmogodišnje ( PŠ „Siniše i Zrinka Rendulić“, Oštarije, PŠ „Lucije Capan“ Tounj), te PŠ Skradnik, / kombinirani odjeli 1. i 4. r , te 2. i 3. r/, te škola Vojnovac / 4. r/*
* *Škola ima 3 stručna suradnika – defektologa, pedagoga i školskog knjižničara. U matičnoj školi, kao i područnim, nastava je organizirana u jednoj smjeni.*
* *Za učenike 1.- 4. razreda organiziran je program produženog boravka u matičnoj te u PŠ Oštarije kojeg financiraju roditelji i Općina Josipdol.*

***2. Školsko povjerenstvo za prevenciju nasilja i ovisnosti***

*1.Anđelina Božičević, ravnateljica, predsjednik*

*2. Helena Ilovača, defektolog, stručni suradnik, koordinator*

*2. Zorica Jurašić, pedagog, stručni suradnik*

*3. Anita Žanić-Prebežić, školski knjižničar, član*

*5. Senka Stoisavljević, učiteljica RN*

*6. Dražen Valentin, učitelj hrv. jezika*

|  |  |  |
| --- | --- | --- |
|  | ***PLANIRANO*** | ***REALIZIRANO*** |
| ***rujan*** | ***Rad povjerenstva***   * *Suradnja i izrada kurikulumskih tablica svih programa i projekata vezanih uz prevenciju nasilja i ovisnosti (Program prevencije ovisnosti i nasilja, Zdravstveni odgoj, Građanski odgoj)* * *Shema školskog voća (1. – 8. razred),* * *Usklađivanje s planovima Aktiva škole i planovima razrednika:*   *- planiranje satova razredne zajednice i roditeljskih sastanaka*  *- planiranje kulturnih i sportskih manifestacija tijekom godine*   * *Izrada plana i programa aktivnosti u 2018./2019. školskoj godini – članovi Povjerenstva* * *Uspostava suradnja sa vanjskim suradnicima – Ministarstvo unutarnjih poslova / Odsjek za prevenciju MUP-a, Crveni križ, Obiteljski centar Karlovac, Centar za socijalnu skrb, školski liječnik – ravnateljica, koordinator*   ***Rad s učenicima***   * *Vijeće učenika – ravnateljica*   *- izbor članova za Vijeće učenika*  *- izbor predsjednika i zamjenika Vijeća učenika*  *- izrada plana rada Vijeća učenika*   * *Uključivanje učenika u izvannastavne i školske aktivnosti - učitelji*   *.*   * *Poticanje učenika na uključivanje u velik broj izvannastavnih i izvanškolskih aktivnosti i uključivanje u školske projekte - učitelji* * *Obilježavanje Hrvatskog olimpijskog dana (10. 9.): igre– školski djelatnici, aktiv TZK* * *Obilježavanje tjedna kretanja (pješačenje u trajanju od dva školska sata na relacijama: OŠ Josipdol – Viničica/šetnja mojim mjestom; PŠ Tounj – crkva sv. Ivana Krstitelja)*   ***Rad s učiteljima***   * *Suradnja s učiteljima – izrada plana rada s učenicima koji se školuju prema IOOP-u – ravnateljica, defektolog.* * *Suradnja sa školskom liječnicom i izrada plana zdravstvene zaštite – pedagog, razrednici*   ***Rad s roditeljima***   * *Priprema i provođenje prvih roditeljskih sastanaka (upoznavanje s važnim pravilnicima i ostalim dokumentima iz područja školstva – razrednici, ravnateljica, pedagog)* | *Vijeće učenika*  */ obilježeno 11. 9., 13. 9. i 14. 9./* |
| ***listopad*** | ***Rad s učenicima***   * *Radionice za svaki razredni odjel 3. i 4. razreda*   *1. Poštujmo različitosti (4. razred) - pedagog*     * *Radionice u skladu s programom zdravstvenog odgoja, građanskog odgoja*   *Humanitarni rad: akcija Dan jabuka (20.10.), Dani zahvalnosti za plodove zemlje (12.10.),*   * *Dječji tjedan: sportske aktivnosti, posjet Ogulinu, radionice pisanje poruka… – svi učitelji* * *Predavanje pedagoga ; Skrivene kalorije (3. razredi),* | *.* |
| ***studeni*** | ***Rad s učenicima***   * *Radionice: Jasno ne svim oblicima nasilja (defektolog, pedagog) – 5.–8. razredi* * *Zdravstveni odgoj, građanski odgoj* * *Mjesec borbe protiv alkoholizma, nikotinizma i ovisnosti (15. 11. - 15. 12.) –*   *Izrada prigodnih plakata, literarnih i likovnih radova- razrednici*   * *Međunarodni dan tolerancije (6. 11.) – razrednici* * *1. – 8. - škola Tounj - Predavanje na temu „ Ja imam pravo na pravo ja“ – udruga Radost, psih. Ines Galetić Žagar* * *radionice za 8. razrede– tema – knjižničar* * *Predavanje školske liječnice za učenike 7. i 8. razreda – Spolno prenosive bolesti i najčešće infekcije* |  |
| ***prosinac*** | ***Rad s učenicima***   * *Predavanje za učenike 6. razreda – Prevencija ovisnosti – pedagog* * *Predavanje članova vatrogasne postaje Oštarije, Josipdol - za učenike 5. razreda – Pirotehnika* * *Zdravstveni odgoj, građanski odgoj – razrednici, stručni suradnik* * *Izrada proizvoda za Božićni sajam – radionice (roditelji, učenici, učitelji), članovi Školske zadruge* * *Međunarodni dan ljudskih prava (10. 12.) – Parlaonica – knjižničar*   ***Rad s roditeljima***   * *Predavanje defektologa - Komunikacija primjerena sugovorniku (adolescentu) – za roditelje učenika 5.- 8. razreda* * *Predavanje učitelja informatike za roditelje i učenike 5. razreda – Cyberbulling*   ***Prezentacija škole***   * *Božićne svečanosti – Božićni program i prigodni sajam učeničkih radova u DVD Oštarije, te u dvoranama ostalih škola* | *0-.12.Večer matematike - matematičke radionice.* |
| ***siječanj*** | ***Rad s učenicima***   * *Zdravstveni odgoj, građanski odgoj*   *.*  ***Prezentacija škole***   * *Karnevalske svečanosti - maskirani ples u školi, izrada eko maski,* * *Sudjelovanje na Dječjoj karnevalskoj povorci u Ogulinu*   ***Rad Povjerenstva***   * *Osvrt na aktivnosti u 1. polugodištu i moguće nadopune plana do kraja nastavne godine* | *Karnevalske*  *svečanosti - maskirani ples za učenike 1.- 4.r.* |
| ***veljača*** | ***Rad s učenicima***   * *Zdravstveni odgoj, građanski odgoj* * *Uključivanje učenika u školska natjecanja* * *Organizacija slobodnog vremena: Ples za Valentinovo / 7. i 8. razredi/, Ples pod maskama – tim učenika i razrednici* * *Predavanje učitelja biologije; Rast i razvoj ljudskog tijela od začeća do puberteta ( 4. razredi) i Pubertet (5. razredi)*   ***Rad s roditeljima***   * *Radionice u organizaciji stručnih suradnika Škole - Uloga roditelja u prevenciji ovisnosti / Stilovi roditeljstva - za roditelje 2. - 4. razreda* | *.Vijeće učenika –izrada plakata za učionice – Pravilnik o kućnom redu* |
| ***ožujak*** | ***Rad s učenicima***   * *Zdravstveni odgoj, građanski odgoj – razrednici, stručni suradnik* * *15.3.- Dan škole: prigodan program, prezentacije, glazbeno-scenski nastupi učenika, svečana dodjela zahvalnica i priznanja, međurazredna natjecanja u školskoj sportskoj dvorani (5. – 8. razred)* * *Vršnjačko nasilje; cyber nasilje - predavanje i prezentacija učitelja informatike- 4. razredi* * *Vršnjačko nasilje; cyber nasilje - predavanje i prezentacija učitelja informatike- 6. razredi* |  |
| ***travanj*** | ***Rad s učenicima***   * *Zdravstveni odgoj, građanski odgoj.* * *anketiranje učenika „Kako se osjećaš u školi ?“- pedagog*   ***Rad s lokalnom zajednicom***   * *Povodom Dana planeta Zemlje - eko akcije u mjestu i okolici u suradnji s Općinom Josipdol, udrugama i roditeljima, - čišćenje korita Mrežnice, Viničice, potoka* |  |
| ***svibanj*** | ***Rad s učenicima***   * *Organizacija i realizacija izleta* * *Svjetski dan športa (31. 5.) - međurazredna natjecanja, kros, biciklijada... – Aktiv TZK-e, udruga „Kotač“ Josipdol* | *sportske igre i međurazredna natjecanja u školskoj sportskoj dvorani (5. – 8. razred)* |
| ***lipanj*** | ***Rad s učenicima***   * *Prigodno obilježavanje završetka nastavne godine* * *Oproštaj s učenicima 8. razreda*   ***Rad Povjerenstva***   * *Osvrt na realizirane sadržaje Programa prevencije i prijedlog za slijedeću školsku godinu* |  |

***Tijekom godine provodit će se:***

***Zdravstveni odgoj***

*Način realizacije:*

*• teme će se integrirati u postojeće školske predmete, a dodatni sadržaji u SRO-a ( 12 sati tijekom nastavne godine ), u skladu s nastavnim planom i programom Zdravstvenog odgoja*

*• realizacija kroz 4 osnovna područja/modula prilagođena uzrastu i interesima učenika:*

*- 1. modul: Živjeti zdravo*

*- 2. modul: Prevencija ovisnosti*

*- 3. modul: Prevencija nasilničkog ponašanja*

*- 4. modul: Rodna /spolna ravnopravnost i odgovorno spolno ponašanje*

***Građanski odgoj i obrazovanje***

*Cilj programa je stjecanje građanskih kompetencija te razvijanja svijesti i želje učenika da postanu aktivni građani zajednice u kojoj žive. Teme će se integrirati u postojeće školske predmete sukladno Programu međupredmetnih i interdisciplinarnih sadržaja građanskog odgoja i obrazovanja u osnovnim i srednjim školama*

***Ostale aktivnosti tijekom godine:***

*- čišćenje okoliša*

*- održavanje okoliša škole i sadnja voćki-/ učenici od 1.- 4. r /*

*- uključivanje u sportske manifestacije, humanitarne akcije, ekološke akcije na području općine i šire u skladu*

*s školskim kurikulumom i Godišnjim planom i programom škole*

*- suradnja s vanjskim suradnicima*

*- redoviti sastanci Vijeća učenika*

***Provođenje ostalih projekata i programa:***

*a) Nastavak popularizacija projekta Klokan bez granica;*

*b) Shema školskog voća*

*c) Mlijeko u školama*

*d) Osiguravanje školske prehrane za djecu u riziku od siromaštva karlovačke županije*

*e) Univerzalna sportska škola“*

**AD. 11)** Pod točkom različito nije bilo diskusije.

Sjednica završena u 17.00 sati.

Izvješće sačinila:

Valentina Rahan